Jody David Scheckter, bolj znan kot Jody Scheckter, je upokojeni južnoafriški dirkač Formule 1, svetovni prvak v sezoni 1979, ko je zmagal v notranjem Ferrarijevem dvoboju z mladim Kanadčanom Gillesom Villeneuvom za sedem točk. Oba sta s tremi zmagami končala pred Avstralcem Alanom Jonesom, ki je zbral štiri zmage, a pokopalo ga je kar šest odstopov. Že dve leti prej, v sezoni 1977, je s privatnim moštvom Wolf osvojil drugo mesto v prvenstvu, v sezonah in pa s Tyrrellom še dve tretji mesti. Sezona po naslovu, , je bila porazna z le dvema točkama na Veliki nagradi zahodnih ZDA 1980, tako da se je po koncu te sezone upokojil.